Latvijas medniekiem un labvēļiem
Lai jau 15. reizi tiktos ar medniekiem no visas Latvijas, šā gada 2.augustā Dundagā plāno ierasties pasaulslavenais mednieks, karotājs un stāstnieks barons fon Minhauzens. Paredzams, ka šo pasākumu varētu kuplināt vairāk kā 80 Latvijas mednieku formējumi, tāli un tuvi viesi, interesenti.

            Saskaņā ar tradīcijām nākamajā dienā mednieki un to komandas sacenšas dažādos veiklības, gudrības un prasmju elementos,  dalās un apmainās ar informāciju par medību saimniecības aktualitātēm un sasniegumiem. Lai dalībniekiem un vietējiem interesentiem sniegtu atpūtas iespējas, paredzēta kultūras programma ar atrakcijām, dejām, koncertiem. Organizatori uzskata par pienākumu nodrošināt iespējami ērtus un interesantus apstākļus visiem ap 3000 apmeklētājiem.

Saprotams, ka iepriekš minēto aktivitāšu kvalitāte un apjoms ir atkarīgi no organizatoru prasmes, veiksmes un finansiālajām iespējām. Paredzams, ka minimālos izdevumus segs Medību saimniecības attīstības fonds, dalībnieki ar dalības maksām, atbalstītāji un organizatori ar praktisku ieguldījumu. Pasākums nav iespējams bez vietējās pārvaldes formāla un lietišķa atbalsta. 

Novērtējot medniecības lomu Ziemeļkurzemes reģiona sabiedrībā un saimniecībā, aicinu visus, kuri saskata sevī pozitīvu attieksmi un iespējas papildināt vai bagātināt pasākuma norisi, atsaukties un sniegt savus praktiskos piedāvājumus vai ieteikumus „Minhauzena svētku 2013” atbalstam.

Lai apliecinātu atsaucību šai ierosmei, lūdzu aizpildīt pielikumā esošo anketu un jebkurā veidā nodot to kādam no organizatoriem vai sūtīt zemāk norādīto e-pastu.

Garantējam, ka Jūsu nesavtīgā atsaucība un ieguldījums tiks novērtēti ar saistošu pasākumu un publisku atzinību atbilstoši tās apjomam.

Organizatori

Kontakti informācijas apmaiņai: 

Karl Friedrich Hieronymus Freiherr von Münchhausen  29183090,
latma@latma.lv
minhauzens@dundaga.lv
